A critical evaluation and the identification of next teaching and learning steps focusing on a case study of an individual learner or a group of learners, based on an observed critical incident. 
Cyflwyniad 
Mae ‘digwyddiad critigol’ yn cyfeirio at ddigwyddiad sydd heb ei gynllunio neu ragweld “a gofir yn fyw”, sy’n digwydd yn ystod dosbarth, neu unrhyw bryd yn ystod gyrfa athro (Brookfield, 1990, t. 84). Dadleuodd Tripp (1994) gall digwyddiad ymddangos yn nodweddiadol yn hytrach na critigol yn gychwynnol. Ond daw’n dyngedfennol wrth ddadansoddiad trwy ystyried arwyddocâd y cyd-destun ehangach (Tripp, 1994). Megis, pan fydd digwyddiad critigol yn digwydd, mae’n ymyrryd neu amlygu'r ffyrdd o feddwl am ddysgu eisoes a drwy ddadansoddi digwyddiadau o'r fath, gall athrawon archwilio'r gwerthoedd a'r credoau sy'n sail i'w barn am ddysgu (Farrell a Baecher, 2017). Mae digwyddiad yn troi’n ddigwyddiad critigol o ganlyniad i’n meddwl beirniadol amdano mae modd wneud hyn trwy gymryd y camau nesaf i wella (Ayres 2017). Megis, y pwrpas yw datgelu rhywbeth ac i gwestiynu systemau ac arferion. Dywedodd Cope a Watts (2000) bod digwyddiadau critigol yn cyflymu’r broses o ddysgu a thyfu hunan-sensitifrwydd. Felly gall digwyddiadau critigol yma dylanwadu trawsffurfiad athro. Bydd y traethawd yma yn dilyn model Brookfield o sut i adfyfyrio’n effeithiol, gan edrych ar safbwynt addysgwyr, dysgwyr, cyfoedion a defnyddio llenyddiaeth academaidd briodol o ddigwyddiad critigol fe arsylwyd. 

Er mwyn dilyn rôl arsylwyr o fewn y cyd-destun yma mae rhaid dilyn canllawiau BERA (2018) wrth ystyried triniaeth y cyfranogwyr. Felly bydd y data casglwyd o’r arsylwad yn aros yn anhysbys a chyfrinachol i barchu’r canllawiau (BERA 2018). Yn benodol mae’r data yn cynnwys enwau’r ysgol, staff a disgyblion. Arsylwyd y digwyddiad critigol o fewn ystafell drochi yn y brifysgol, roedd hyn yn fuddiol am ei bod yn cynnig profiad mwy cofiadwy ac effeithiol. Defnyddion nhw ysgol Gynradd Gymraeg yn Abertawe (Estyn, 2018). O’r 482 o ddisgyblion mae 7% yn derbyn prydau ysgol am ddim mae hyn yn islaw na’r ganran genedlaethol 18% (Estyn 2018). Mae’r ysgol wedi bod canfod bod 22% o anghenion dysgu ychwanegol ymhlith ei disgyblion sy’n debyg i’r ganran genedlaethol o 21%. Ond 10% o ddisgyblion sy’n perthyn i deuluoedd cyfrwng Cymraeg, ac mae nifer isel iawn yn perthyn i gefndiroedd lleiafrifoedd cymysg neu ethnig (Estyn ,2018).


Cyflwyno’r digwyddiad critigol
Trafoda’r traethawd yma digwyddiad critigol sy’n ymwneud ag adborth addysgwyr. Mae'r traethawd yn cynnig cyfle i edrych ar sut y gall atgyfnerthu cadarnhaol trwy roi adborth positif fod yn arf gwerthfawr o fewn addysg ac arferion proffesiynol, gan astudio ei dylanwad a'i effaith ar ddatblygiad personol ac academaidd. O fewn y digwyddiad critigol gwnaeth addysgwyr gofyn dosbarth i ddweud pa ddarnau o arian roeddent yn gwybod. Gwnaeth plentyn rhoi’r un ateb a’i chyfoed felly wnaeth yr addysgwyr rhoi adborth negyddol wrth ddweud “na, dwyt ti heb fod yn gwrando” a diswyddo’r plentyn. Bydd llenyddiaeth isod yn archwilio sut gall adborth fod yn dyngedfennol i ganfyddiadau plentyn am ei gallu. Yn ogystal nid yw hyn yn adlewyrchu’r pedwar diben sydd yn rhoi'r plentyn cyntaf, er enghraifft  ‘unigolion iach hyderus’. Heb atgyfnerthiad positif gall meddylfryd twf plentyn lleihau a disgyn hyder o ganlyniad i iaith negyddol. Megis mae rhaid osgoi iaith negyddol oherwydd y potensial o’r ôl-effeithiau tyngedfennol.


Trosolwg o lenyddiaeth berthnasol. 
Mae’r digwyddiad critigol a arsylwyd wedi amlygu llawer o feysydd allweddol o fewn addysgeg a gellir cysylltu gyda lenyddiaeth a’u trafod o fewn yr adolygiad llenyddiaeth. Ond yn benodol bydd yr adolygiad llenyddiaeth canlynol yn archwilio defnydd o atgyfnerthiad positif trwy adborth effeithiol ac effaith hyn ar ymddygiad feddylfryd twf o fewn y dosbarth. 

Adborth fel atgyfnerthiad positif 
Mae atgyfnerthiad positif yn bwnc o ddiddordeb mawr ym maes addysgeg oherwydd theori Pavlov (1903), sy’n ymwneud â gwobrwyo i gynorthwyo mewn dysgu a hyfforddi. Mae’r theori yma yn bwysig trwy ystyried dulliau addysgu gan fod ymchwil helaeth yn dangos ei manteision megis cymhelliant dysgwyr (Morin, 2017), lleihad mewn ymddygiad negyddol (Gunaretnam, 2021) a  datblygiad o fewn sgiliau cymdeithasol (Caldarella a Merrell, 1997). Mae adborth positif yn esiampl o atgyfnerthiad positif gan ei bod yn dilyn theori Pavlov ac yn dangos yr un manteision. Mae adborth yn golygu gwybodaeth am berfformiad neu ddealltwriaeth unigolyn sy’n cael eu darparu gan addysgwyr, rhiant, profiad, llyfr neu gyfoed (Hattie a Timperley, 2007). Gall adborth effeithiol cynyddu ymdrech, cymhelliant ac ymgysylltiad mewn dosbarthiadau, ac felly yn un o ddylanwadau mwyaf ar ddysgu disgyblion (Hattie a Timperley, 2007).

Mae model Hattie a Timperley (2007) yn gwahaniaethu pedwar lefel o adborth: y dasg, y prosesu, y rheoleiddio, a’r hunain. Dywed bod adborth effeithiol ar lefelau tasg, prosesu a rheoleiddio yn hytrach na’r lefel hunain. Oherwydd, mae adborth ar lefel hunain yn creu pryderai o fethiant. Mae iaith fel “merch dda” yn mynegi arfarniadau naill ai positif neu negyddol a’n adlewyrchiad o’r dysgwr (Brophy, 1981). Nid yw’r adborth yma yn cysylltu gydag ymrwymiad plentyn i’w addysg, effeithiolrwydd-hunain gwell, neu ddealltwriaeth tasg (Hattie a Timperley, 2007). Awgryma Crocker a Wolfe (2001) bod adborth ond yn effeithiol pan fo’n gysylltiedig â chyflawniadau'r dysgu. Felly nid yw’r adborth yma yn effeithiol er ei bod yn bositif, mae modd rhoi adborth positif heb ymgysylltu’r adborth ar lefel hunain. Canfuwyd meta-analysau amrywiol a dengys diffyg effeithiolrwydd ar y lefel yma gan Wilkinson (1981) a Kluger a DeNisi (1998). Darganfyddwn nad yw ganmoliaeth athrawon ar y lefel hunain yn effeithio cyflawniad tasg. Mae teilyngdod yr anrhydeddu a gyfeiriwyd at ddisgyblion yn annhebygol o fod yn effeithiol, oherwydd mae sylw'n cael ei gwrthdynnu o'r dasg a nad yw’n eglur. Felly mae rhaid ystyried adborth positif mewn ffordd fwy manteisiol i’r dysgwyr, er enghraifft ar lefel y dasg mae modd rhoi adborth positif am beth wnaeth y plentyn yn dda a ffordd mae modd gwneud y dasg yn well. 

Mae Shirley Clarke yn adnabyddus yn y maes addysgeg, yn enwedig am ei gwaith ar asesiadau ffurfiol, sef broses barhaus a defnyddia gan athrawon i gasglu gwybodaeth am gynnydd dysgu myfyrwyr yn ystod y broses dysgu. O fewn y dull yma mae amrywiaeth o strategaethau a thechnegau i gefnogi dysgwyr ar eu taith dysgu. Un dull mae rhaid trafod o fewn y cyd-destun yma yw sgwrs a phwysigrwydd adborth, golyga hyn sgwrs barhaus rhwng athro a disgybl. Mae gwaith Clarke wedi dangos i fod yn werthfawr i ddisgyblion ac yn effeithiol i uchelgais dysgwyr. Yn gyd-destun y digwyddiad critigol mae ‘sgwrs’ yn bwysig gan ei bod yn golygu perthynas positif rhwng dysgwyr ac addysgwyr, yn hytrach gall ffrae golygu perthynas negyddol o safbwynt plentyn. 

Sonia Rafi, Ansar, a Sami (2020) am gyfyngiadau ymchwil Skinner ar atgyfnerthiad positif (1971) trwy ystyried plant aflonydd. Pryder arbennig yw plant gydag anableddau meddyliol, a phlant sy’n niwro-amrywiol sydd ddim yn ymateb i wobrwyo fel plant niwro-nodweddiadol. Yn astudiaeth Rafi, Ansar a Sami cydnabyddir argymhellion ar gyfer atgyfnerthiad positif ar sail adborth positif. Trafodir manteision adborth positif  gydag ymddygiad aflonydd o fewn y dosbarth. Yn benodol dylai dulliau addysgu cyfnodol gael eu haddasu yn unigryw i anghenion y dysgwyr. Megis gall adborth adeiladol fod yn strategaeth atgyfnerthiad positif i gymell plant ag effeithiolrwydd isel. Yn ogystal gall adborth positif yma lleihau ymddygiad aflonydd (Reynolds, 1992), mae hyn yn fanteisiol o’r holl ddosbarth gan gynnwys yr athro. Ymhellach, mae adborth penodol i dasg gan y dysgwyr yn meithrin dysgu hunanreoleiddiol (Leggett, Sandars a Roberts 2019), mae hyn yn rhoi cyfle i ddisgyblion hunan fyfyrio a chydnabod eu cryfderau a gwendidau sy’n helpu creu dysgwyr uchelgeisiol. Mae hyn yn cyd-fynd gyda’r cwricwlwm newydd sy’n blaenoriaethu uchelgais disgybl. I grynhoi mae adborth fel strategaeth atgyfnerthiad positif yn fuddiol mewn dosbarth cymhwysol gan ei bod yn effeithiol i ddisgyblion aflonydd yn ogystal â disgyblion hydrin.  

Fodd bynnag sonia Hattie a Timperey (2007), gall adborth positif am lwyddiant cychwynnol gadarnhau bod ganddynt ddiffygion sydd angen eu cywiro, a gall hyn arwain at amrywiaeth o ymatebion i ddysgwyr ‘hunan-gymhwysol isel’. Un ymateb gall fod mwy o ymgysylltu i gywiro'r ‘diffygion’ hyn i gyrraedd lefel perfformiad gweddus, a fyddai'n eu hamddiffyn rhag methiant. Yn wahanol, gall y dysgwyr osgoi tasgau ac adborth yn dilyn llwyddiant cychwynnol, oherwydd golyga llwyddiant cychwynnol eu bod eisoes wedi cyrraedd lefel dderbyniol o berfformiad, a gall profion pellach fod yn berygl o wrthddweud y canlyniad ffafriol a elwir weithiau'n anodd. Yn ogystal, dangosa ymchwil Sprouls, Mathur a Upreti (2015) fod rhai athrawon dal i ddefnyddio adborth negyddol at eu disgyblion gan gynnwys rhai sydd â phroblemau ymddygiad ac emosiynol. Ond, yn yr achos yma gellir gweithredu fwy o strategaethau positif i ddylanwadu’r disgyblion i gynnal llwyddiant academaidd. Pellach oes, mae positif critigol yn fanteisiol mewn achosion ac mae’n bwysig i gael rhyw gydbwysedd rhyngddyn nhw. Ond mae blaenoriaethu adborth positif yn bwysig yn ôl y llenyddiaeth uchod. Er mwyn darparu adborth effeithiol a phositif mae rhaid bod yn eglur, yn bwrpasol, yn ystyrlon, ac yn cyd-fynd â gwybodaeth flaenorol y dysgwyr.

Meddylfryd twf 
Mae meddylfryd twf yn ymddygiad ac agwedd tuag at syniadaeth bod posibiliadau datblygiad ac ehangu yn bosibl i bawb (Dweck, 2006). Mae Carol Dweck yn adnabyddus am ei theori am feddylfryd twf a wnaeth herio credoau bod gan blant galluoedd cynhenid (Hargreaves, Quick a Buchanan 2021). Mae Dweck (1986) wedi cysylltu ymddygiad positif i ddysgu, pan fydd plentyn yn tybio bod ymdrech yn arwain at lwyddiant byddent yn gredu yn eu potensial i ddysgu a gwella. Ar y llaw arall bydd ymddygiad negyddol tuag at ddysgu a gallu yn amlygu os fydd plentyn yn cysylltu llwyddiant gyda gallu. Gellir cysylltu hyn gydag adborth positif, gan fod adborth positif yn galluogi'r meddylfryd twf. Sonia Clarke (2006) am daith dysgu dysgwyr gan ddweud bod cysylltiad rhwng cynnydd hunan-edmygedd dysgwyr ymddygiad meddylfryd twf addysgwyr.

Ond, mae diffyg ymchwil hyglod sy’n cysylltu ymddygiad meddylfryd twf a meddylfryd sefydledig i archwilio sut mae dysgwyr yn canfod yr ymddygiadau yma a’r credoau meddylfryd mae dysgwyr yn casglu o rain. Mae tystiolaeth ddiweddar gan Kroeper, Fried a Murphy (2022) yn son bod ymddygiadau ac arferion addysgu yn gosod gwerth ar ddysgu. Yn benodol trwy ganmol (neu gosbi), annog (neu annog), neu drwy bolisïau'r dosbarth sy'n gwobrwyo dysgu a datblygiad, mae dysgwyr yn gallu adnanod os mae addysgywr yn meddwl yn twf neu’n sefydliedig. Fodd bynnag, dadleua Kroeper, Fried a Murphy (2022) bod weithiau datgysylltiad rhwng yr hyn mae athrawon yn honni eu bod yn credu am natur deallusrwydd a’r hyn mae dysgwyr yn ystyried bod eu hathrawon yn credu. Gall y broblem hon cael ei datrys trwy ddefnyddio adborth positif a dweud yn eglur sut mae’r athro yn teimlo am waith disgybl. Dengys hyn meddylfryd twf athro gan ei bod yn credu mewn uchelgais disgybl. Mae meddylfryd twf o fewn y dosbarth felly yn angenrheidiol yn enwedig trwy ystyried hyder a diddordeb plant mewn dysgu.


I grynhoi mae adborth positif o fewn y dosbarth yn chwarae rôl bwysig wrth gysylltu gyda'r cwricwlwm newydd. Gan mai nod y cwricwlwm newydd yw gwella perfformiad a datblygu sgiliau myfyrwyr, mae'r broses o roi adborth positif yn galluogi athrawon i ddangos i fyfyrwyr eu cynnydd ac iawn eu gweithio tuag at y targedau. Hefyd, mae adborth positif yn gallu cynnig ysbrydoliaeth a hyder i fyfyrwyr wrth eu helpu i deimlo eu bod yn cyfrannu'n gwerthfawr i'w dysgu. Mae hyn yn bwysig o ran cefnogi eu hymroddiad at y cwricwlwm newydd.

Eglurhad o’r astudiaeth achos. 
Arsylwyd gwers mathemateg blwyddyn tri o fewn ystafell drochi, yn benodol roedd yr addysgwyr yn ffocysu ar arian. Megis gwneud symiau adio a thynnu gan ddefnyddio darnau o arian. Yn gyntaf gwnaeth yr addysgwyr gofyn ar lafar pa ddarnau arian y roedd y plant yn adnabod o flaen llaw. Defnyddia’r addysgwyr system codi llaw i ateb a rhoddodd cyfle i lawer o blant ateb. Ond atebodd un plentyn â’r un ateb a phlentyn arall. I roi cyd-destun: roedd hi’n amlwg fod y plant wedi’i gwahanu ar sail ei galluoedd gwahanol, nid oedd y plentyn yma ar y bwrdd gallu isel. Ymatebodd yr athrawes trwy ddweud “na, rydym ni wedi cael yr ateb yna yn barod, nid wyt ti’n gwrando” ac esgusodi’r plentyn yn hytrach na rhoi cyfle arall i’r disgybl. Gwelaf olwg gorchfygu ar wyneb y plentyn o ganlyniad i’r ymateb yma. Yn yr achos yma gwelir adborth aneffeithiol. Mae adborth effeithiol yn ffocysu ar berthynas rhoi a derbyn rhwng athro a disgybl a bod gan blentyn cyfle arall i wella yn hytrach na esgusodi’r plentyn (Hattie a Timperley 2007).

O fewn yr astudiaeth gwelir yr addysgwyr yn canmol plant am gael yr ateb cywir trwy ddefnyddio adborth positif fel “da iawn”. Ond mae’r plentyn a chafodd yr ateb yn anghywir yn cael adborth negyddol. Dangosa’r addysgwyr meddylfryd sefydlog yn yr achos yma gan ei bod yn ffocysu ar gyflawniad academaidd. Mae ymchwil helaeth yn dadlau bod safbwynt meddylfryd sefydlog yn credu bod nodweddion dynol yn amhosib i’w newid, felly mae’n hollol seiliedig ar os mae person yn perthyn a’r nodwedd yn naturiol (Dweck 2006, Yeager & Dweck 2012). Dywed Dai a Cromley 2014 gall meddylfryd sefydledig difrodi dysgwyr sy’n arwain at ymddygiad cilio oddi wrth ymdrech ac weithiau arwain at ddiswyddiad mewn pwnc penodol weithiau fel sonnir uchod am olwg y plentyn.

Trafoda Tripp (1993) digwyddiad critigol tebyg, o fewn un o’i wersi gofynnodd y plant a ddylen nhw gael y dewis o athro/athrawes, atebodd un plentyn ar ôl iddo symud ymlaen. Felly ymatebodd Tripp yn dweud rydyn ni wedi symud ymlaen bellach. Mae’r digwyddiad critigol gwnes i arsylwi yn cael peth tebygrwydd â hyn wrth i’r athrawes diswyddo plentyn ar ôl iddo roi’r un ateb a phlentyn arall. Adfyfyriodd Tripp y digwyddiad yma trwy ddweud nid oedd hyn yn deg, gan fod pob plentyn yn prosesu gwybodaeth ar gyflymderau gwahanol sy’n cysylltu gyda chamau cynnydd o fewn y cwricwlwm newydd. Mae hyn felly yn ategu theori Pavlov am atgyfnerthiad positif a’r defnydd cywir o iaith ymgodol i annog dysgu.

Cysylltu meddylfryd twf â’r digwyddiad
Trafoda Kroeper Fried a Murphy (2022) ymchwil cyson sydd wedi dangos bod meddylfryd twf yn dylanwadu’n gadarnhaol ar ganlyniadau seicolegol a chyflawniad academaidd dysgwyr (Canning et al., 2019, 2021; LaCosse et al., 2021; Muenks et al., 2020; Rattan et al., 2018). Felly mae rhaid i addysgwyr osgoi ymddygiad meddylfryd sefydlog, megis awgrymu bod gwell ganddynt ymdrech a dawn frodorol. Yn hytrach, mae rhaid i’r addysgwyr cyfathrebu bod gan bob disgybl potensial i gyflawni gan roi cyfleoedd i ymarfer a chefnogi’r rhai sy’n cael yn anodd ac felly’n cyfrannu’n benodol at werthfawrogi dysgu a datblygiad (Kroeper, Fried a Murphy 2022). Gwelir tebygrwydd rhwng hyn a’r digwyddiad critigol wrth i’r athrawes diswyddo ateb y plentyn a’i gosbi am ddiffyg canolbwyntied yn y wers. Yn hytrach mae modd defnyddio iaith fwy positif ac annog i’w ceisio ateb arall a gwobrwyo am ymdrechu yn lle wneud iddynt hwy deimlo’n ddibwys am ateb yn anghywir. Mae cysyniad awtonomi plentyn yn holl bwysig o fewn meddylfryd twf gan ei bod yn gwneud iddyn nhw deimlo yn rhan werthfawr o gymdeithas. Dywed Hargreaves, Quick a Buchanan (2021) mae’n bwysig i blentyn profiad ymdeimlad o awtonomi o fewn y dosbarth sy’n adlewyrchu asiant person, mae rhaid iddynt gael cred bod ganddynt gymhwysedd er mwyn defnyddio’r asiantaeth yma yn effeithiol.

Cysylltu atgyfnerthiad positif â’r digwyddiad
Sonia Hattie a Timperley bod adborth effeithiol yn annog deialog rhwng athro a disgybl (2007). Fodd bynnag, o fewn y digwyddiad critigol nid yw’r addysgwyr yn caniatáu'r fath yma o adborth yn lle mae’n diswyddo’r plentyn a’n rhoi adborth negyddol. Yn bellach sonia Hattie a Timperley am ddolen adborth, golygir hyn cyfle i’r disgybl gweithredu ar yr adborth, yn y cyd-destun yma gall yr addysgwyr rhoi cyfle arall i’r disgybl ateb a dysgu o’u camgymeriad. Mae perchnogaeth adborth yn ymddangos cysylltiad ag ymreolaeth disgybl, yn y modd wrth iddynt hwy deimlo’n rhan o’r proses adborth maent allu cymryd cyfrifoldeb dros ei dysgu a chynnydd. Dadleua Steele a Cohn-Vargas bod rhagdybiaethau athrawon yn cael eu cyfleu ym mhob neges lafar ac anlafar y maent yn cyflwyno i ddysgwyr, felly mae’n bwysig i gyfleu bod athro yn tybio gallu llwyddiant plentyn (2013, p. 91). Yn dilyn disgrifiad hyn mae’r digwyddiad critigol yn esiampl o iaith a gall cael effaith tyngedfennol ar feddylfryd plentyn am ei photensial gallu.

Dulliau addysgu a dysgu ac argymhellion 
Mae’r digwyddiad critigol wedi galluogi ystyriaeth ymhellach a dadansoddiad mewn ffordd feirniadol mewn cyd-destun ehangach. Yn ôl Brookfield mae athrawon critigol yn fedrus oherwydd eu “pedagogic rectitude” sy’n datgelu gwerth ac urddas gwaith yr athro (1995, t.46-7). Trafoda Brookfield pedwar lens y gellir eu defnyddio gan athrawon mewn proses o feddwl yn feirniadol am eu haddysgeg sef yr hunain, dysgwyr, cyfoedion a llenyddiaeth. Yn fanwl, mae lens yr hunain yn golygu hunan fyfyrio sydd yn sylfaen ystyriaeth feirniadol. O fewn y lens yma mae modd i athrawon myfyrio eu profiadau fel dysgwyr neu athro er mwyn fod yn ymwybodol o’r rhagdybiau paradigmatig a’r rhesymeg uniongyrchol sy’n fframio'r ffordd maent yn gweithio, enghraifft o hyn yw defnyddio dyddiadur addysgu (Brookfield, 1995, t.30). Mae lens y dysgwyr yn galluogi athro i sicrhau bod dysgwyr yn dehongli gwaith yn y ffordd mae’r athro eisiau. Mae’r lens yma yn bellach datgelu'r gweithredoedd a’r rhagdybiau sy’n naill ai cadarnhau neu herio perthnasau grym presennol y dosbarth (Brookfield, 1995, t.30). Er bod athrawon da gallu ymgysylltu gyda’r ddwy lens yma, mae athrawon rhagorol yn ymgysylltu’n ddwys gyda’r prosesau hynny ac wedyn yn ymofyn am gyngor ac adborth o’u cyfoedion sef y trydydd lens. Dywed Brookfield fod hyn yn bwysig oherwydd gall cyfoedion amlygu arferion personol ac yn ogystal gallent nhw ddarparu atebion arloesol i broblemau addysgeg. Y pedwerydd lens i ddysgu beirniadol yw’r llenyddiaeth ysgolhaig ar addysg uwch. Sonia Brookfield pwysigrwydd ymgysylltu llenyddiaeth ysgolhaig i gefnogi athrawon ac i egluro cyd-destunau y maent yn addysgu ynddynt. Nod yr athro felly yw cynnig ymwybyddiaeth gynyddol o’i dysgu o gymaint o safbwyntiau gwahanol â phosibl. O fewn y traethawd yma gwelir y digwyddiad critigol o’r pedwar lens. Mae amlinell Brookfield wedi bod yn ddefnyddiol iawn gan ystyried dulliau dysgu a meddwl am ffordd i wella’r addysgeg wrth hyrwyddo lles y dysgwyr yn ogystal â’r addysgwyr. Felly mae’r adfyfyrio critigol wedi amlygu’r pwysigrwydd o ddeall cyfiawnhad dulliau addysgeg.

Mae adborth yn fecanwaith hanfodol rhwng athro a disgybl er mwyn adeiladu dealltwriaeth, hyrwyddo rhyngweithiadau iachus a meithrin hinsawdd groesawgar yn y dosbarth (Jennings a Greenberg, 2009). Felly mae’n angenrheidiol i weithredu dulliau o adborth effeithiol o fewn y dosbarth er mwyn creu awyrgylch positif o fewn y dosbarth ac annog disgyblion i ddysgu. Fel addysgwyr mae cyfrifoldeb i fabwysiadu adborth effeithiol a gall fod yn drawsnewidiol i ddisgybl. Bydd adran yma’r traethawd yn ffocysu ar ddulliau gwahanol o adborth positif a sonnir sut mae modd gweithredu'r rhain o fewn y dosbarth.

Adborth clir a phositif
Awgryma Chalk a Bizo (2004) bod adborth positif yn cynnwys adborth clir sef yr addysgwyr yn nodi’r ymddygiad a ddymunid wrth y dysgwyr yn effeithiol wrth hyrwyddo ymddygiad priodol. Mae hyn yn hawdd mabwysiadu o fewn dosbarth trwy ddechrau gyda meini prawf llwyddiannus a bwriad dysgu sy’n rhywbeth naturiol eisoes o fewn dosbarth. Wedyn os mae plentyn yn ansicr, mae modd cyfeirio at feini prawf llwyddiant y wers a gofyn i’r plentyn i ailymweld a’r meini prawf a cheisio ateb arall. Sonia Clarke (2006) bod rhaid i adborth ffocysu ar ddysgu yn hytrach nag ymdrech plentyn. Mae hwn yn argymell da wrth ystyried y digwyddiad critigol gan fod gormodaeth o bwyslais ar y plentyn ddim yn canolbwyntio yn lle'r dysgu. Yn yr astudiaeth achos roedd y dasg yn un rhagweithiol heb feini prawf llwyddiant gan ei bod yn rhan o gyflwyniad yr athrawes. Gofynnodd yr addysgwyr i blant dweud darnau o arian amrywiol ond ni ddywedodd nid oedd modd ailddweud darn ac felly os roedd yr athrawes yn fwy clir o fewn gofynion y dasg gallai osgoi camgymeriad y plentyn. Yn ogystal mae rhaid rhoi adborth clir i’r disgybl deall y gwall ac yna rhoi cyfle i blentyn rhoi cynnig arall i sicrhau bod y plentyn wedi deall o’i chamgymeriad. Mae adborth clir felly yn dweud pa fath o ateb hoffa’r athro derbyn (Clarke, 2006).

Mae adborth positif yn cynyddu tebygrwydd bydd plentyn yn ailymweld y dasg neu ddyfalbarhau mewn gweithgaredd (Decci et al, 1999). Felly mae’n bwysig i feithrin yr adborth yma o fewn y dosbarth i annog cynyddiad academaidd i’r plant. Mae modd rhoi adborth positif trwy ffocysu ar beth wnaeth y dysgwyr yn gywir e.e., “da iawn am gynnig”. Yn enghraifft yr astudiaeth achos mae modd i’r addysgwyr dweud “ateb cywir ond rydym ni wedi cael yr ateb yn barod, gallet ti feddwl am ateb arall”. Mae adborth positif yn cyd-fynd gyda meddylfryd twf yn benodol gan ei bod yn ffocysu ar gynyddu hyder disgybl, anogaeth a gwella perfformiad academaidd.

Meddylfryd yr addysgwyr 
Mae canfyddiadau disgyblion o feddylfryd addysgwyr yn allweddol oherwydd yr anghydbwysedd awdurdod o fewn perthynas athro disgybl awgryma Kroeper, Fried a Murphy (2022). Dengys ymchwil pan fo amgylcheddau'r dosbarth yn cefnogi ac yn annog credoau meddwl twf myfyrwyr, mae myfyrwyr yn llawer mwy tebygol o ffynnu (Canning et al, 2019). Felly mae’n bwysig i addysgwyr mabwysiadu agwedd meddylfryd twf o fewn y dosbarth. Mae modd gwneud hyn o fewn y dosbarth trwy lawer o ffyrdd, ond yn yr astudiaeth achos rhaid ffocysu ar y llwybr o adlewyrchu safonau uchel. Yn fwy manwl golygir hyn gosod safonau uchel i bob disgybl, a hyrwyddo bod modd i bawb cyrraedd llwyddiant. Yn yr astudiaeth achos fe wnaeth yr addysgwyr rhoi cyfyngiad ar y disgybl yn benodol trwy esgusodi’r plant am ateb anghywir. Yn lle mae rhaid gosod safonau uchel i annog y disgyblion, trwy ofyn iddynt hwy geisio ateb arall. Mae hyn yn clymu mewn gyda’r diben “dysgwyr uchelgeisiol galluog, sydd yn gosod safonau uchel iddyn nhw eu hunain” (HWB Cymru), felly’n cyd-fynd gyda’r cwricwlwm newydd. Mae hyn yn hyrwyddo meddylfryd twf o ran dyheadau a thargedau personol.


I grynhoi trwy ddefnyddio’r dulliau yma mae addysgwyr yn meithrin perthynas gyda dysgwyr, perthynas lle bydd dysgwyr yn uchelgeisiol. Mae perthynas yma yn holl bwysig yn benodol wrth feddwl am ymreolaeth plentyn. Yn ogystal mae’r dulliau yma yn hybu iechyd a lles disgyblion trwy gefnogi plant i fwynhau dysgu a theimlo’n ddiogel o fewn y dosbarth a chynnydd academaidd. Mae’r dulliau trafodir uchod yn gynhwysol gan ei bod yn annog cynyddiad bob disgybl gan gynnwys plant ag anghenion. 


Trafodaeth. 
Mae rhaid dewis athroniaeth addysgeg yn ofalus gan roi les y plentyn fel blaenoriaeth, yn enwedig wrth ystyried cwricwlwm Cymru. Mae addysgeg ragorol felly yn sicrhau hyn, fel sonnir uchod mae modd gwneud hyn o fewn y dosbarth ar lafar gydag adborth positif. Gan fo adborth positif yn rhan o atgyfnerthiad positif, sydd yn bwnc sydd wedi’u hastudio eisoes a’n ystyr yn addysgeg effeithiol yn seicoleg plant. Gellir dadlau mai adborth positif ac ymddygiad meddylfryd twf sydd yn ganolog i addysgu rhagorol wrth ystyried y llenyddiaeth sonnir. Mae dosbarth cynhwysol yn bwysig ac wrth ddefnyddio ymddygiad meddylfryd twf mae pob plentyn yn cael y cyfle rhagori yn academaidd i’w potensial llawn. Felly mae dewisiadau addysgeg yma yn dangos athroniaeth dysgu gynhwysol a teg.
Mae’r digwyddiad critigol wedi annog y farn bod y dulliau a sonnir yn creu'r athroniaeth yma. Mae cymhelliant mewnol yn hollol bwysig er mwyn plant cael uchelgais i lwyddo, mae hyn yn bosibl fel dengys y llenyddiaeth gydag adborth positif a chanolbwyntied ar feddylfryd twf plentyn. Dywed Black a William “what is needed is a culture of sucess, backed by a belief that all can achieve” (1998, t.), dangosa hyn esiampl o athroniaeth addysgwyr rhagorol. Mae’n amlwg bod y llenyddiaeth archwilir yn y traethawd yn pwysleisio adborth positif a meithrin perthynas gyda dysgwyr fel addysgwyr ac athro. Mae’r digwyddiad critigol wedi tanio’r athroniaeth o atgyfnerthiad positif ym mhob agwedd gan gynnwys adborth positif.


Casgliad 
I grynhoi, mae’r traethawd wedi ymgysylltu â’r cysyniad o ymarfer myfyriol. Trwy brofiad arsylwi cofnodwyd digwyddiad a’i defnyddio ar gyfer myfyrio beirniadol pellach wrth ddilyn methodoleg Brookfield (1990). Defnyddiwyd model yma o adfyfyrio i ysbrydoli argymhellion i addysgwyr. Mae cwricwlwm Cymru a Safonau Addysgu yn annog bod addysgeg o ansawdd yn cael ei ategu gan y gallu i hunan fyfyrio. Yn enwedig y safon addysgeg: dylanwadu ar ddysgwyr, o fewn y safon yma mae’n bwysig myfyrio ar ddysgu. Rhoddwyd y digwyddiad critigol mewn cyd-destun dadansoddi trwy ymgysylltu â llenyddiaeth academaidd a amlygodd ddadleuon yn cwmpasu'r cysyniad o adborth positif. Mae lensys Brookfield wedi arwain y traethawd i adfyfyrio'r camau nesaf yn ymwneud a’r digwyddiad a rhoi argymhellion. Daethpwyd i’r casgliad bod adborth positif yn fanteisiol i blentyn.

